आपके और आपके बच्चों के लिए यह बहुत महत्वपूर्ण है कि आप अपने वैवाहिक संबंधों की ऊष्मा बनाए रखें। दोनों अभिभावकों के सिर पर इतना काम लदा रहता है कि उनके पास एक-दूसरे के साथ बिताने के लिए समय ही नहीं बचता। मुझे और मेरे पति को ऐसा लगा कि हमें एकसाथ समय बिताने के लिए पहले से योजना बनानी होगी और उस पर कड़ाई से अमल करना होगा। एक-दूसरे के साथ समय बिताना हमेशा अच्छा होता है। बड़े होने पर बच्चे जब यह देखते हैं कि उनके माता-पिता एक-दूसरे के साथ कुछ समय बिताते हैं तो उन्हें भी यह समझ में आता है कि अच्छा वैवाहिक जीवन कैसा होता है। मैं जानती हूं कि साथ बिताया गया समय कितना कीमती होता है। मुझे हमारे विवाह के बारे में कुछ चिंताएं थीं। मैं ईश्वर को धन्यवाद देती हूं कि हम दोनों के बीच चर्चा के कई दौरों में मेरे पति ने मेरी सारी चिंताओं को दूर कर दिया।